Iniciatīva par PVN digitālajā laikmetā tiek īstenota kopā ar citām Komisijas iniciatīvām, kas saistītas ar digitālo ekonomiku, piemēram, Digitālo pakalpojumu aktu, neseno priekšlikumu direktīvai par darba nosacījumu uzlabošanu platformu darbā un vēl nepabeigto darbu saistībā ar izmitināšanas vietu īstermiņa īri. Šajās iniciatīvās izmantotā vispārējā pieeja ir prasīt no platformām lielāku pārredzamību, tostarp sniedzot attiecīgu informāciju par to lietotājiem (piemēram, izmitināšanas vietu īstermiņa īres pakalpojumu sniedzējiem vai platformu darbiniekiem) un veicināt to, ka to pakalpojumu lietotāji ievēro attiecīgās normatīvās prasības.

Ar 57.d panta jauno 3. punktu iekļauj noteikumu par PVN identifikāciju attiecībā uz īpašo režīmu pašu preču pārvietošanai un par to, no kura brīža nodokļa maksātājam būs atļauts sākt piemērot režīmu.

(8)Tā kā jaunais OSS vienkāršošanas režīms būs visaptverošs un aptvers tādu preču pārrobežu pārvietošanu, uz kurām pašlaik attiecas preču piegādes uz noliktavu režīms, tad minēto režīmu no Direktīvas 2006/112/EK ir paredzēts svītrot. Īstenošanas noteikumi, kas skar minēto īpašo kārtību, vairs nav vajadzīgi, un tāpēc tie būtu jāsvītro no Īstenošanas regulas (ES) Nr. 282/2011.

(2)Ir nepieciešams definēt terminu “veicina”, lai nodokļa maksātājiem, kuri, izmantojot elektronisku saskarni, piemēram, platformu, portālu vai līdzīgus mehānismus, veicina izmitināšanas vietu īstermiņa īres vai pasažieru pārvadājumu pakalpojuma sniegšanu, nodrošinātu juridisko noteiktību par to, vai domājamā pakalpojumu sniedzēja pasākums attiecas uz minētajiem nodokļa maksātājiem. Konkrētu veidu pakalpojumu sniedzēji, tostarp tādi, kas nodrošina sarakstus, būtu nepārprotami jāizslēdz no pasākuma, jo tie nekonkurē ar tradicionālajām nedigitālajām nozarēm.

Ja personai, kas sniedz pamatā esošo pakalpojumu, ir PVN identifikācijas numurs un tā ietilpst kādā no Direktīvas 2006/112/EK 28.a panta c) līdz f) punktā uzskaitītajām kategorijām, tad minēto PVN identifikācijas numuru nepaziņo nodokļa maksātājam, kurš veicina pakalpojumu sniegšanu.

“3. Ja nodokļa maksātājs paziņo identifikācijas dalībvalstij, ka tas plāno izmantot pašu preču pārvietošanas režīmu, tad minēto īpašo režīmu piemēro no nākamā kalendārā mēneša pirmās dienas.

Tomēr, ja preču pārvietošana, uz ko jāattiecas pašu preču pārvietošanas režīmam, pirmo reizi tiek veikta pirms minētā datuma, tad īpašo režīmu piemēro no šī pirmās preču pārvietošanas datuma, ar noteikumu, ka nodokļa maksātājs par tādu darbību uzsākšanu, uz kurām jāattiecas režīmam, paziņo identifikācijas dalībvalstij ne vēlāk kā tā mēneša desmitajā dienā, kas seko mēnesim, kurā šīs preces tika pārvietotas pirmo reizi.”;

6)regulas 57.e pantā pievieno šādu daļu:

“Identifikācijas dalībvalsts identificē nodokļa maksātāju, kas izmanto pašu preču pārvietošanas režīmu, ar PVN identifikācijas numuru, kā minēts Direktīvas 2006/112/EK 214. un 215. pantā.”;

7)regulas 57.f pantu groza šādi:

a)panta 2. punkta trešo daļu aizstāj ar šādu:

“Neatkarīgi no šā panta otrās daļas, ja uzskata, ka minētais nodokļa maksātājs ir saņēmis un piegādājis preces saskaņā ar Direktīvas 2006/112/EK 14. panta 1. punktu, tad minētais nodokļa maksātājs kā jauno identifikācijas dalībvalsti norāda to dalībvalsti, kurā minētajam nodokļa maksātājam ir pastāvīga saimnieciskās darbības vieta vai, ja tam Kopienā nav pastāvīgas saimnieciskās darbības vietas, tad to dalībvalsti, kurā minētajam nodokļa maksātājam ir pastāvīga iestāde.

Ja saskaņā ar otro vai trešo daļu mainās identifikācijas dalībvalsts, tad minētās izmaiņas piemēro no tā datuma, kad nodokļa maksātāja vai tā starpnieka pastāvīgā saimnieciskās darbības vieta vai pastāvīgā iestāde vairs nav dalībvalstī, kura iepriekš ir bijusi norādīta kā identifikācijas dalībvalsts.”;

b)pantam pievieno šādu 3. punktu:

“3. Ja nodokļa maksātājs, kas izmanto pašu preču pārvietošanas režīmu, vairs neatbilst nosacījumiem, kuri izklāstīti Direktīvas 2006/112/EK 369.xa panta 2) punktā noteiktajā definīcijā, tad dalībvalsts, kurā tas ir bijis identificēts, pārstāj būt identifikācijas dalībvalsts.

Tomēr, ja minētais nodokļa maksātājs joprojām atbilst nosacījumiem, kas jāievēro, lai izmantotu minēto īpašo režīmu, minētais nodokļa maksātājs, lai turpinātu izmantot minēto režīmu, kā jauno identifikācijas dalībvalsti norāda to dalībvalsti, kurā minētajam nodokļa maksātājam ir pastāvīga saimnieciskās darbības vieta vai, ja tam Kopienā nav pastāvīgas saimnieciskās darbības vietas, tad norāda to dalībvalsti, kurā minētajam nodokļa maksātājam ir pastāvīga iestāde. Ja nodokļa maksātājs, kas izmanto pašu preču pārvietošanas režīmu, neveic uzņēmējdarbību Kopienā, minētais nodokļa maksātājs kā jauno identifikācijas dalībvalsti norāda to dalībvalsti, no kuras tas nosūta vai transportē preces.

Ja saskaņā ar otro daļu mainās identifikācijas dalībvalsts, tad minētās izmaiņas piemēro no tā datuma, kad nodokļa maksātāja pastāvīgā saimnieciskās darbības vieta vai pastāvīgā iestāde vairs nav dalībvalstī, kura iepriekš ir bijusi norādīta kā identifikācijas dalībvalsts, vai no tā datuma, kurā minētais nodokļa maksātājs vairs neveic preču nosūtīšanu vai transportēšanu no minētās dalībvalsts.”;

8)regulas 57.g pantā pievieno šādu 3. un 4. punktu:

“3. Nodokļa maksātājs, kas izmanto importa režīmu, un par kuru uzskata, ka tas ir saņēmis un piegādājis preces saskaņā ar Direktīvas 2006/112/EK 14.a panta 1. punktu, var pārtraukt izmantot minēto režīmu tikai tad, ja minētais nodokļa maksātājs vairs neveic no trešām teritorijām vai trešām valstīm importētu preču tālpārdošanu. Nodokļa maksātājs vai starpnieks, kurš rīkojas tā interesēs, informē identifikācijas dalībvalsti vismaz 15 dienas pirms tā mēneša beigām, kurš ir pirms mēneša, kurā minētais nodokļa maksātājs plāno pārtraukt režīma izmantošanu. Pārtraukšana stājas spēkā nākamā mēneša pirmajā dienā, un nodokļa maksātājam vairs nav atļauts izmantot režīmu preču piegādēm, ko veic pēc attiecīgās dienas.

4. Nodokļa maksātājs, kas izmanto pašu preču pārvietošanas režīmu, var pārtraukt minētā īpašā režīma izmantošanu neatkarīgi no tā, vai tas turpina pārvietot preces, uz ko var attiecināt minēto īpašo režīmu. Nodokļa maksātājs par to informē identifikācijas dalībvalsti vismaz 15 dienas pirms kalendārā mēneša beigām, kurš ir pirms tā kalendārā ceturkšņa, kurā minētais nodokļa maksātājs plāno pārtraukt režīma izmantošanu. Pārtraukšana stājas spēkā no nākamā kalendārā mēneša pirmās dienas. Tās PVN saistības attiecībā uz pašu preču pārvietošanu, kas rodas pēc datuma, kad pārtraukšana ir stājusies spēkā, kārto tieši ar attiecīgo dalībvalstu, no kurām un uz kurām preces nosūtītas vai transportētas, nodokļu iestādēm.”;

9)regulas 58. pantu groza šādi:

a)panta 1. punktu aizstāj ar šādu:

“1. Ja nodokļa maksātājs, kas izmanto kādu no īpašajiem režīmiem, atbilst vienam vai vairākiem Direktīvas 2006/112/EK 369.e vai 369.xe pantā noteiktajiem izslēgšanas kritērijiem vai minētās direktīvas 363. pantā vai 369.r panta 1. un 3. punktā noteiktajiem kritērijiem svītrošanai no identifikācijas reģistra, tad identifikācijas dalībvalsts izslēdz nodokļa maksātāju no minētā režīma.

Tikai identifikācijas dalībvalsts var izslēgt nodokļa maksātāju no kāda no īpašajiem režīmiem.

Identifikācijas dalībvalsts pamato savu lēmumu par izslēgšanu vai svītrošanu ar jebkādu pieejamo informāciju, tostarp informāciju, ko sniegusi jebkura cita dalībvalsts.”;